- Hindi News
- National
- गौरव पथ निर्माण के लिए अतिक्रमण हटाने गए अधिकारियों पर ग्रामीणों ने तानी लाठी बंदूक
गौरव पथ निर्माण के लिए अतिक्रमण हटाने गए अधिकारियों पर ग्रामीणों ने तानी लाठी-बंदूक
ग्रामपंचायत गंगावक में ग्रामीण गौरव पथ निर्माण को लेकर रास्ते में पक्के चबूतरा के अतिक्रमण को जेसीबी मशीन से हटाने पर एक ग्रामीण उसके भतीजे ने अधिकारियों पर लाठी-बंदूक तानकर दुर्व्यवहार किया।
सहायक अभियंता पीडब्लूडी रामसिंह मीणा ने बताया कि बुधवार की दोपहर पुलिस जाप्ते के साथ ग्राम पंचायत गंगावक में ग्रामीण गौरव पथ निर्माण को लेकर मुख्य रास्ते से पक्के चबूतरा के अतिक्रमण को हटाने गए थे। तभी जेसीबी मशीन से ग्रामीण भीखा के मकान के चबूतरा को हटाने के दौरान युवक रवि ने कार्रवाई का विरोध किया। इसी दौरान भीखा ने मकान से अतिक्रमण हटाने पर पुलिस जाप्ता अधिकारियों का दरांत, लाठी लेकर गया और अधिकारियों के साथ अभद्र व्यवहार कर कार्य को रुकवा दिया। विरोध के दौरान रवि बंदूक लेकर मकान की छत पर खड़ा हो गया। इससे मौके पर काफी संख्या में ग्रामीण एकत्रित हो गए। सूचना पर तहसीलदार ओमप्रकाश गुर्जर गंगावक पहुंचे। जहां उन्होंने ग्रामीणों की मौजूदगी में भीखा उसके परिजनों के साथ बैठक कर गौरव पथ निर्माण को लेकर अतिक्रमण हटाने की बात कही। बाद में आपसी समझाइश के बाद जेसीबी मशीन से उक्त अतिक्रमण हो हटवा दिया गया। शेष| पेज 12
गौरव पथ निर्माण के...
इसकेबाद तहसीलदार द्वारा ग्राम पंचायत रसिया में रामहंस के मकान के बाहर जेसीबी मशीन से कच्चे अतिक्रमण को अापसी समझाइश कर हटवाया गया। इस अवसर पर सरपंच शिवराम गुर्जर, कनिष्ठ अभियंता रूपेश चौधरी, गिरदावर परशुराम शर्मा, पटवारी विक्रम सिंह, सचिव अहमद खां, एएसआई विष्णु महेश पुलिस मय जाप्ता मौजूद थे।
गौरव पथ निर्माण के लिए 6 करोड़ स्वीकृत
सहायक अभियंता पीडब्लूडी रामसिंह मीणा ने बताया ग्राम पंचायत गंगावक, रसिया, पैंडका, पडलवास, बेरू, जयश्री, मौराका, मानौता कलां, मूडौती जालूकी में ग्रामीण गौरव पथ निर्माण को लेकर 6 करोड़ की राशि स्वीकृत की गई है। इनमें प्रत्येक ग्राम पंचायत में एक किलोमीटर सीसी सड़क के लिए 50 लाख 10 लाख से नाली निर्माण कराया जाएगा।
गंगावक में ग्रामीण गौरव पथ निर्माण को लेकर एक ग्रामीण ने अतिक्रमण हटाने पर विरोध जताया था। आपसी समझाइश कर मामले का निपटारा करा दिया है।
ओमप्रकाश गुर्जर, तहसीलदार
नगर. बंदूक लेकर अतिक्रमण हटाने का विरोध करता युवक।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva